रूपाणी ने कहा की कि भावनगर जिला अदालत की नई इमारत के लिए राज्य सरकार ने तेजी से जमीन आवंटन का कार्य किया है ताकि जल्द से जल्द इसका निर्माण हो और आम नागरिक को तेजी से स्थानीय स्तर पर न्याय मिले। उन्होंने कहा कि नई इमारत कॉन्फ्रेंस रूम, लाइब्रेरी, सभा खंड, न्यायाधीशों और वकीलों के बैठने की पर्याप्त व्यवस्था वाली होगी। आने वाली चुनौतियों और समस्याओं के बारे में पहले से विचार कर अत्याधुनिक कोर्ट इमारतें राज्य में बनाई जा रही हैं। अंतिम छोर के व्यक्ति को शीघ्र न्याय दिलाने, सच्चे न्याय की प्रतीति कराने और अदालतों में मामलों का बोझ घटाने की दिशा में कार्यरत होने की न्याय जगत से अपील करते हुए उन्होंने कहा कि लोगों को अभी कानून में विश्वास है और इस विश्वास को स्थायी तौर पर बरकरार रखना आज की आवश्यकता है।